Famke Janssen

Famke Beumer Janssen (lahir 15 November 1964 di Amstelveen) seorang aktres dan juga bekas model fesyen berdarah Belanda. Beliau lebih dikenali untuk watak yang dipegangnya dalam Goldeneye, Nip/Tuck, dan siri filem X-Men.

Biografi
Permulaan

Beliau telah dilahirkan di Belanda, merupakan satu-satunya ahli keluarga yang berambut perang gelap (brunette) dari famili yang seluruh ahlinya berambut kuning keemasan (blonde).

Kerjaya

Janssen telah berpindah ke Amerika Syarikat pada tahun 1984 dan memulakan karier profesionalnya sebagai model fesyen. Beliau telah menandatangani kontrak bersama Elite Model Management, dan juga telah bekerja untuk Yves Saint Launrent, Chanel dan Victoria’s Secret. Beliau kemudiannya merasakan tidak mampu lagi untuk meneruskan kehidupannya sebagai model yang beliau anggap sebagai kehidupan yang tidak bermakna lalu bersara untuk melanjutkan pelajaran beliau di Columbia University dalam bidang penulisan dan sastera. Semasa beliau masih lagi menuntut ilmu di sana, beliau membuat keputusan untuk mencuba nasib beliau dalam lakonan, dan beliau kemudiannya telah menghadiri kelas lakonan bersama Harold Guskin. Setelah beliau tamat pelajaran beliau, beliau berpindah ke Los Angeles untuk memulakan karier lakonan beliau.
Kehidupan peribadi
Janssen pada masa ini sedang menetap di Greenwich Village, di bandar New York. Beliau merupakan anak kedua daripada tiga orang adik-beradik. Beliau mempunyai seorang kakak, Antoinette Beumer (pengarah) dan seorang adik perempuan Marjolein Beumer (aktres). Kedua-duanya bergiat aktif di dalam industri perfileman Belanda. 
Janssen pernah membuat kenyataan bahawa beliau berasa berbeza  apabila dibesarkan dengan kakak dan adik perempuannya kedua-duanya berambut perang keemasan dan bermata biru manakala beliau seorang yang berambut perang gelap and bermata coklat di dalam satu interview majalah People Weekly pada tahun 2000. ("I felt different born into a family with two sisters who are blonde and blue-eyed, with me being the only brunette").
Selain fasih dalam bahasa ibundanya bahasa Belanda, beliau juga fasih berbahasa Inggeris, Jerman, and Perancis.
Beliau pernah berkahwin dengan penulis/pengarah Tod Culpan Williams, anak kepada arkitek Tod Williams dari tahun 1995 hingga 2000.
Janssen mempunyai seekor anjing terier Boston bernama Licorice, yang selalunya dibawa bersama beliau ketika bergerak.

Karier Lakonan
Semasa berpindah ke Los Angeles, Janssen telah memperoleh peluang pertamanya untuk berlakon, iaitu sebagai tetamu undangan untuk siri-siri television seperti Star Trek: The Next Generation dan Melrose Place. Watak dalam filem pertama diterima oleh beliau bersama Jeff Goldblum dalam Fathers & Sons (1992). Kemudian, pada tahun 1995 beliau muncul dalam filem pertama Pierce Brosnan sebagai James Bond iaitu Goldeneye, sebagai perempuan penggoda (femme fatale) bernama Xenia Onatopp. Kejayaan filem tersebut telah meningkatkan nama Janssen yang telah menjadi satu fenomena pada masa itu. Media telah menggelar beliau ‘Famke fatale’ di atas kejayaannya melakonkan watak perempuan penggoda dalam filem tersebut.
Walaupun filem itu telah berjaya, dan peranan gadis Bond itu kemudiannya jatuh ke tangan aktres seperti Michelle Yeoh dan Denise Richards, Janssen bimbang sekiranya beliau hanya akan ditawarkan watak sebagai perempuan penggoda.Ini telah menyebabkan beliau kemudiannya membuat keputusan untuk lebih cenderung untuk membintangi filem-filem bebas (independent) daripada filem-filem biasa. Tahun-tahun berikutnya Janssen telah membintangi filem-filem bebas seperti Dead Girl, City of Industry, Monument Ave, Rounders dan filem arahan pengarah filem bebas terkenal, Woody Allen iaitu Celebrity, dibintangi beliau bersama ramai pelakon terkenal Hollywood seperti Leonardo DiCaprio, Charlize Theron, dan Winona Ryder. 
Pada tahun 1998, beliau telah membintangi sebanyak lapan filem.
Janssen telah memegang watak superheroin Dr. Jean Grey/Phoenix di dalam X-Men, X2: X-Men United, dan X-Men: The Last Stand. Janssen juga membintangi filem-filem seperti Lord of Illusions, The Faculty, House on Haunted Hill, I Spy, Deep Rising dan Hide and Seek. Selain itu, Janssen mempunyai watak yang berkesan di dalam siri TV popular Nip/Tuck musim kedua sebagai penasihat yang menggoda dan manipulatif, Ava Moore.
Janssen telah menandatangani untuk drama polis baru yang akan muncul dalam siaran NBC. Drama itu akan dihasilkan oleh David Shore, yang juga merupakan penghasil dan produser eksekutif untuk siri House. Penulis siri House - Peter Blake juga akan membantu dalam projek drama bersiri tersebut. Siri tersebut adalah sebuah drama ringan yang mengisahkan tentang perjalanan kehidupan seorang polis wanita (Janssen).

Trivia
Tinggi: 5' 11". 
Ukuran: 36-24-36. 
Nama pertama di sebut sebagai "Faam-kuh" ('fam' disebut seperti perkataan 'farm'). Nama tersebut bermaksud gadis kecil dalam bahasa Frisia, bahasa tempatan bagi penduduk di selat Belanda, Friesland.
Merupakan satu-satunya saudara perempuan dari adik-beradiknya yang menggunakan nama keluarga bapanya, Janssen sebagai nama akhir. Adik beradik beliau yang lain, Marjolein dan Antoinette memilih untuk menggunakan nama akhir ibu mereka, Beumer, setelah ibu bapa mereka bercerai.
Memberi khidmat sebagai pengalih bahasa Belanda untuk Studio Tram Tour di semua taman tema Disney.
The Bronte sisters, Vladimir Nabokov, dan Jean Rhys adalah penulis-penulis kegemaran beliau. 
Beliau pernah mendapat perhatian media kerana saiz tapak kakinya yang panjang  (saiz 11 US, saiz 44 Eu), kerana kasut beliau di dalam Goldeneye, filem dimana beliau memperoleh watak major pertama beliau, terpaksa direka khas  supaya berpadanan dengan tapak kaki beliau. Trivia ini kemudiannya dimasukkan di dalam babak beliau dalam filem Love & Sex pada tahun 2000, dimana karakter lakonan Jon Favreau mengusik beliau mengenai saiz tapak kakinya.

Filemografi
 Tahun  Tajuk  Peranan  Nota 1992  Fathers & Sons  Kyle Christian   1994  Relentless IV: Ashes to Ashes  Dr. Sara Lee Jaffee  1995  GoldenEye  Xenia Onatopp|Xenia Onatopp  Lord of Illusions  Dorothea Swann  1996  Dead Girl  Treasure  1997  City of Industry  Rachel Montana  1998  The Faculty  Miss Elizabeth Burke  The Adventures of Sebastian Cole  Fiona  Celebrity  Bonnie  Rounders  Petra  RPM  Claudia Haggs  Deep Rising  Trillian St. James  The Gingerbread Man  Leeanne Magruder  Monument Ave.  Katy  1999  House on Haunted Hill  Evelyn Stockard-Price  2000  X-Men  Jean Grey  Circus  Lily  Love & Sex  Kate Welles  2001  Don't Say a Word  Aggie Conrad  Made  Jessica  2002  I Spy  Special Agent Rachel Wright  2003  X2  Jean Grey  2004  Nip/Tuck (TV)  Ava Moore  Eulogy  Judy Arnolds  2005  Hide and Seek  Katherine  2006  X-Men: The Last Stand  Jean Grey/Phoenix  The Treatment  Allegra Marshall  2007  The Ten  Gretchen Reigert  Turn the River  Kailey  dalam pembikinan     100 Feet  Marnie Wilson  dalam pembikinan 2008   Taken   

Lihat juga
List 0f Famous Tall Women
 Rujukan 

Pautan luar

 FJ.Org
Beautiful - Fansite

Kategori:Kelahiran 1964
Kategori:Aktivis AIDS
Kategori:Model fesyen Belanda
Kategori:Pelakon filem Belanda
Kategori:Pelakon televisyen Belanda